Document ID: /roh_data/filtered/Billingualer_Corpus_interleaved-de-rm.jsonl.gz/927

This is a text translated from German to Rumantsch Grischun.
HTW und PFH sollen selbstständige Anstalten werden

Die ständige Kommission für Bildung und Kultur hat die Botschaft der Regierung zu einer Totalrevision des Gesetzes über die Pädagogische Fachhochschule (PFHG) sowie zum Erlass eines Gesetzes über die Hochschule für Technik und Wirtschaft (HTWG) behandelt. Die Kommission beantragt dem Grossen Rat einstimmig, auf die Vorlage einzutreten und das Geschäft mit Änderungsanträgen zu verabschieden. Die Kommission steht unter dem Präsidium von Grossrat Martin Butzerin, an der Kommissionssitzung teilgenommen hat auch Regierungsrat Claudio Lardi.

Die Kommission spricht sich dafür aus, zwei weitere Massnahmen, welche der Grosse Rat im Rahmen der Struktur- und Leistungsüberprüfung zur Sanierung des Kantonshaushaltes im August 2003 verabschiedet hat, umzusetzen. Mit den beiden Massnahmen hatte der Grosse Rat die Regierung beauftragt, die gesetzlichen Grundlagen zu erarbeiten für die Überführung der Hochschule für Technik und Wirtschaft (HTW) von einer privatrechtlichen Stiftung in eine selbstständige Anstalt nach kantonalem öffentlichem Recht, sowie für die Überführung der Pädagogischen Fachhochschule (PFH) in eine selbstständige Anstalt.

Die Kommission ist einhellig der Auffassung, dass die Botschaft der Regierung mit den Gesetzesentwürfen eine taugliche Grundlage für die Umsetzung der beiden Massnahmen enthält. Die Kommission befürwortet die strategische Weichenstellung, die beiden Hochschulen als selbstständige Anstalten nach kantonalem öffentlichem Recht auszugestalten. Die vorgeschlagene Verselbstständigung liegt im Trend der Hochschulgesetzgebung und soll die Konkurrenz- und Wettbewerbsfähigkeit der beiden Institutionen im schweizerischen Bildungsmarkt steigern. Unter Beachtung der Interessen des Kantons sollen beide Hochschulen über angemessene Autonomie verfügen.

Der Grosse Rat wird sich in der Dezembersession 2004 mit der Vorlage befassen.

Gremium: Kommission für Bildung und Kultur

Quelle: dt Kommission für Bildung und Kultur

Data: 09.11.2004

La SATE e la SAP duain daventar instituts autonoms

La cumissiun permanenta per furmaziun e cultura ha tractà la missiva da la regenza tar ina revisiun totala da la lescha davart la scola auta professiunala da pedagogia (LSAP) sco er tar il relasch d'ina lescha davart la scola auta da tecnica ed economia (LSATE). La cumissiun propona unanimamain al cussegl grond d'entrar en il project e d'approvar la fatschenta cun propostas da midada. La cumissiun stat sut il presidi dal deputà al cussegl grond Martin Butzerin, a la seduta da cumissiun ha er il cusseglier guvernativ Claudio Lardi prendì part.

La cumissiun sustegna da realisar duas ulteriuras mesiras ch'il cussegl grond ha approvadas l'avust 2003 en il rom da l'examinaziun da la structura e da las prestaziuns per sanar las finanzas dal chantun. Cun las duas mesiras aveva il cussegl grond incumbensà la regenza d'elavurar la basa legala per transferir la scola auta da tecnica ed economia (SATE) d'ina fundaziun da dretg privat en in institut autonom dal dretg public chantunal sco er per transferir la scola auta professiunala da pedagogia (SAP) en in institut autonom.

La cumissiun è unanimamain da l'idea che la missiva da la regenza cun ils sbozs da lescha cuntegnia ina basa adattada per la realisaziun da las duas mesiras. La cumissiun sustegna la decisiun strategica da concepir las duas scolas autas sco instituts autonoms da dretg public chantunal. L'independenza proponida suonda la tendenza da la lescha federala davart las scolas autas e duai augmentar la capacitad da concurrenza da las duas instituziuns sin la fiera da scolaziun svizra. Resguardond ils interess dal chantun duain domaduas scolas autas disponer d'ina autonomia adequata.

Il cussegl grond vegn a tractar il project durant la sessiun da december 2004.

Gremi: cumissiun per furmaziun e cultura

Funtauna: rg cumissiun per furmaziun e cultura

Data: 09.11.2004